CELEX: 62013FN0105
Language: el
Date: 2013-10-22 00:00:00
Title: Υπόθεση F-105/13: Προσφυγή-αγωγή της 22ας Οκτωβρίου 2013 — ZZ κ.λπ. κατά Ελεγκτικού Συνεδρίου

18.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/21
            
         Προσφυγή-αγωγή της 22ας Οκτωβρίου 2013 — ZZ κ.λπ. κατά Ελεγκτικού Συνεδρίου
   (Υπόθεση F-105/13)
   2014/C 15/32
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ZZ κ.λπ. (εκπρόσωποι: Coolen, J-N. Louis, É. Marchal και D. Abreu Caldas, δικηγόροι)
   
      Καθού-εναγόμενο: Ελεγκτικό Συνέδριο
   
      Αντικείμενο και περιγραφή της διαφοράς
   
   Αίτημα περί ακυρώσεως της από 13 Δεκεμβρίου 2012 αποφάσεως του Ελεγκτικού Συνεδρίου να μη ζητήσει από το Δικαστήριο να εξετάσει κατά πόσον η Σ., τότε μέλος του Ελεγκτικού Συνεδρίου, είχε παύσει να ανταποκρίνεται στις απαιτούμενες προϋποθέσεις ή να εκπληρώνει τις υποχρεώσεις που απέρρεαν από τα καθήκοντά της και να μην αποφανθεί επί των καταγγελιών των προσφευγόντων-εναγόντων, να μη λάβει κανένα μέτρο για τη δημόσια αναγνώριση της παρενοχλήσεως της οποίας υπήρξαν θύματα και της ταλαιπωρίας τους, καθώς και αίτημα περί λήψεως μέτρων κατάλληλων για την αποκατάσταση της θιγείσας υπολήψεώς τους, της αξιοπιστίας και της αξιοπρέπειάς τους και περί αποκαταστάσεως της ηθικής βλάβης και της υλικής ζημίας που υπέστησαν.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει την από 13 Δεκεμβρίου 2012 απόφαση του Ελεγκτικού Συνεδρίου, ενεργούντος ως αρμόδιας για τους διορισμούς αρχής, περί μη εξετάσεως της καταγγελίας των προσφευγόντων, περί μη λήψεως κανενός μέτρου για τη δημόσια αναγνώριση της παρενοχλήσεως της οποίας υπήρξαν θύματα και της ταλαιπωρίας τους, καθώς και να λάβει μέτρα κατάλληλα για την αποκατάσταση της θιγείσας υπολήψεώς τους, της αξιοπιστίας τους και της αξιοπρέπειάς τους και να αποκαταστήσει την ηθική βλάβη και την υλική ζημία που υπέστησαν·
            
         
               —
            
            
               Να καταδικάσει το Ελεγκτικό Συνέδριο στα δικαστικά έξοδα.